钦定古今图书集成/理学汇编/文学典/第093卷 > 李延兴
## 钦定古今图书集成/理学汇编/文学典/第093卷 > 李延兴

按《列朝诗集》，“延兴字继本，东安人。先世河南人，元初
占籍北平。父士瞻，前翰林学士承旨，封楚国公。延兴
少以诗名，至正丁酉中王宗嗣榜，三甲进士，授太常
奉礼，兼翰林检讨。中原俶扰，隐居不仕，河朔学者多
从之，以师道尊于北方。有《一山文集》。”其自叙云：“岁壬
辰，为雄邑招致，亲夏楚事。”又有《移教房山留别雄县
周尹》诗：“继本辞官设教，士友咸称广文先生，不称故
翰林元季，崇师重道，其风流可观也。”又云：“洪武乙卯，
典邑校于涞，以口耳之学为童子师。丁巳秋，得告还
里。戊午夏，永清刘宰招致，摄其乡学。国初学官，听郡
邑长吏推择名硕为之，故继本虽元亡不仕，犹出典
邑校也。”《畿南志》皆未详，故志之。